**«Ճաշակի այբուբեն»** (ռուս.՝ Азбука вкуса), ռուսական սննդի սուպերմարկետների մասնավոր ցանց Մոսկվայում, Մոսկվայի մարզում և Սանկտ Պետերբուրգում։ Կառավարող ընկերությունը «Քաղաքային սուպերմարկետ» ՍՊԸ-ն է։

Պատմություն
-----------

«Ճաշակի այբուբենի» խանութը Զելենոգրադում, 2016 թվական
1991-1992 թվականներին բաժնետերերի կողմից գրանցվել են առաջին իրավաբանական անձինք, և Կուտուզովսկի պողոտայում բացվել է առաջին՝ «Դելիկատես», առևտրային տաղավարը։ 1997 թվականին բացվել է առաջին սուպերմարկետը՝ «Ճաշակի այբուբեն» ապրանքանիշի անվան տակ։

2002 թվականին ընկերության չորս սուպերմարկետներն առաջին անգամ միավորվել են մեկ ապրանքանիշի հայեցակարգով, որը ներառել է կորպորատիվ ինքնություն, նորացված ինտերիեր և մոտեցում տեսականու նկատմամբ։ 2007 թվականին ընկերության տեսականու մատրիցը կազմել է 18 հազար ապրանք։ 2009-2010 թվականներին ընկերության կորպորատիվ ինքնությունը արդիականացվել է, և սուպերմարկետները վերափոխվել են։

2014 թվականին՝ երկար բանակցություններից հետո, ընկերությունը ձեռք է բերել «Spar» ապրանքանիշի ներքո գործող մանրածախ ցանց մերձմոսկովյան տարածքում, որը ներառել է 5 հիպերմարկետ և 3 սուպերմարկետ։ Դրանց վաճառքի ընդհանուր մակերեսը կազմել է շուրջ 10 հազար մ², իսկ արտադրական և պահեստային տարածքը` մոտ 6 հազար մ²։ Ձեռք բերված ցանցի արժեքը գնահատվել է 85-105 միլիոն դոլար, իսկ ձեռքբերման գործարքի չափը` այս գումարի մոտավորապես կեսը։

2018 թվականին «Ճաշակի այբուբեն» մթերային ցանցը դարձել է «Էփլ»-ի ապրանքների վերավաճառող, «Սվյազնոյ» և «Եվրոսեթ» ընկերությունների և բջջային օպերատորների համատեղ ձեռնարկություն։

Սեփականատերեր և կառավարում
--------------------------

Ցանցի հիմնադիրներ Մաքսիմ Կոսչենկոն և Օլեգ Լիտկինը վերահսկել են ավելի քան 50%-ը։ 6.9%-ը պատկանել է ցանցի 14 թոփ մենեջերներին։ Փաթեթի մնացած մասը գտնվել է *V.M.H.Y Holdings Limited*-ի ձեռքում, որը պատկանել է «Էկսոբանկ»-ի նախկին սեփականատերեր Անդրեյ Վդովինին, Պավել Մասլովսկուն և Պիտեր Համբրոյին։ Նրանք աստիճանաբար բաժնետոմսեր են ձեռք բերել շղթայի երկու այլ համահիմնադիրներից` Օլեգ Տրիկինից և Սերգեյ Վերեշչագինից, որոնք մինչև 2011 թվականը հեռացել են բաժնետերերի ցանկից։ 2013 թվականի դրությամբ հայտնի էր, որ ցանցի ավելի քան 12%-ը պատկանել է Պավել Մասլովսկու որդիներին՝ Յուրիին և Ալեքսեյին, ինչպես նաև Կիրիլ Յակուբովսկին, որը 2014 թվականի օգոստոսին վաճառել է իր բաժնեմասը։

Ցանցի նախագահը Դենիս Սոլոգուբն է, տնօրենների խորհրդի նախագահը՝ Մաքսիմ Կոշչենկոն։

Գործունեություն
---------------

2020 թվականի հունվարի դրությամբ ցանցում ներառվել է 102 «Ճաշակի այբուբեն» սուպերմարկետ, 57 մինի շուկա՝ «AB Daily», 3 էնոտեկա և մեկ ռեստորան՝ «AB Բիստրո»։ Խանութների մեծ մասը գտնվում է Մոսկվայում, սուպերմարկետների մի մասը` Մոսկվայի մարզում և Սանկտ Պետերբուրգում։ Սուպերմարկետի ստանդարտ մանրածախ տարածքը 300-800 մ² է։

2018 թվականի ֆինանսական եկամուտը (մինչև 2019 թվականի մարտը) կազմել է 61,2 մլրդ ռուբլի (առանց ԱԱՀ-ի)։

Ծանոթագրություններ
------------------

1. ↑  Рейтинг крупнейших компаний России по объему реализации продукции — Expert RA.
2. ↑  Члены АКОРТ — ACORT.
3. ↑
4. 1 2  Кристина Бусько (2014 թ․ հունիսի 10). ««Азбука вкуса» покупает магазины Spar в Подмосковье». *РБК daily*. Վերցված է 2014 թ․ հունիսի 19-ին.
5. ↑  Продавец продуктов стал партнером Apple
6. ↑  «Менеджеров позвали в магазин "Азбука вкуса" отдаст им 7% бизнеса». Газета «Коммерсантъ», №156 (5187), 30.08.2013. Վերցված է 2013 թ․ սեպտեմբերի 25-ին.
7. ↑  *Евгения Перцева*. Банкиры дочитали «Азбуку Вкуса» // Коммерсант, № 68 (4863), 17 апреля 2012
8. ↑  Масловский Павел Алексеевич. Личное дело // Коммерсант, 2 августа 2013
9. ↑  «Кирилл Якубовский продал долю в «Азбуке вкуса» бывшим владельцам Экспобанка». // gazeta.ru. Վերցված է 2014 թ․ օգոստոսի 15-ին.
10. ↑  Наталья Ищенко (2014 թ․ հունիսի 10). «Подмосковные Spar достались «Азбуке вкуса»». *Ведомости, 103 (3607)*. Վերցված է 2014 թ․ հունիսի 19-ին. `{{cite web}}`: Unknown parameter `|subtitle=` ignored (օգնություն)
11. ↑  Наталья Ищенко (2014 թ․ հունիսի 16). ««Азбука вкуса» до конца года откроет 10 магазинов нового для себя крупного формата». *Ведомости*. Արխիվացված է օրիգինալից 2017 թ․ նոյեմբերի 1-ին. Վերցված է 2014 թ․ հունիսի 19-ին.

Արտաքին հղումներ
----------------

* Պաշտոնական էջ
* Քսենիա Վորոնինա։ «Նա, ով ժամանակ չուներ, նա ուշացավ» Archived 2023-03-24 at the Wayback Machine. // Փորձագետ Հյուսիս-Արևմուտք։ No 15 (317), 16 ապրիլի, 2007 թվական
* տնօրենների խորհրդի նախագահ Մաքսիմ Կոշչենկոն պատմել է, թե ինչ է դարձել ցանցը վերջին երկու տարիների ընթացքում, և ինչպես է այն զարգանալու ապագայում // 2016 թվականի ապրիլ
* ցուցանիշներ(չաշխատող հղում)